คือผมถ่ายเหลวมาเกือนเดือนแล้วครับ แต่ไม่ได้ถ่ายบ่อยแบบถ้องเสีย สีก็ปกติดี เลยสงสัยว่าเกิดจากการที่ผมไม่กินผักหรือผลไม่หรือเปล่าครับ เพราะช่วงหลังมาผมแทบไม่ได้กินเลย กินแต่เนื้อสัตว์กับแป้ง
สวัสดีค่ะ การถ่ายเหลวติดต่อกันมาเป็นเดือนแล้วนั้น อาจจะมีสาเหตุมาจาก การมีลำไส้แปรปรวน ซึ่งอาจเป็นอาการถ่ายเหลวเด่นได้ มีอาการปวดท้องบิด พอได้ถ่ายจะดีขึ้น สาเหตุอื่นๆเช่น ลำไส้อักเสบเรื้อรังจากอาหารไม่สุกสะอาด แต่ส่วนใหญ่ก็ไม่น่าจะมีอาการเป็นเดือน ไม่ได้สัมพันธ์กับการไม่กินผักผลไม้ค่ะ หรือการมีเนื้องอกในลำไส้ใหญ่ อาจมีขับถ่ายเป็นมูกเลือด หรือเกิดจากการไม่มีน้ำย่อยสำหรับสารอาหารบางประเภท ที่พบได้เช่น นม แป้ง เนื้อสัตว์ แต่หากเด็กๆไม่เคยมีอาการ ก็อาจจะคิดถึงน้อยเบื้องต้นรับประทานอาหารสุกสะอาด 3 มื้อ สามารถกินอาหารได้ทุกชนิด ไม่ได้มีข้อห้าม แต่ให้สังเกตดูได้ว่ามีอาการถ่ายเหลวที่สัมพันธ์กับอาหารชนิดใดเป็นพิเศษหรือไม่ ดื่มน้ำผสมเกลือแร่ได้หากถ่ายเหลวเยอะควรไปพบแพทย์ หากถ่ายเหลวเป็นน้ำต่อเนื่อง มีอาการอ่อนเพลีย ปวดท้อง มีไข้ น้ำหนักตัวเปลี่ยนแปลงหรือลดลงมากอย่างผิดปกติ